ผมเป็นไข้ปวดหัวตัวร้อนอยู่2วันเเต่วันนี้ผมเริ่มหายตัวไม่ร้อนผมเลยไปมีเพศสัมพันธ์กับเเฟน ตอนเย็นผมก็กลับมาเป็นไข้ปวดหัวปวดเมื่อยตัวเหมือนเดิม เเล้วเห็นคนอื่นบอกว่าเป็นไข้เนื้อขาดรึเปล่า ถ้าเป็นเเล้วต้องรักษายังไงครับ
สวัสดีค่ะ ในกรณีนี้คงต้องดูก่อนว่าไข้มีสาเหตุตอนแรกมาจากอะไรค่ะเช่น-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดการที่ไข้จะหายได้นั้น คงต้องรักษาตามสาเหตุนั้นๆ และดูว่าอาการร่วมที่มีร่วมกับไข้นั้นได้ดีขึ้นแล้วหรือยังด้วย ในบางครั้งการรับประทานยาลดไข้เช่นพาราเซตามอลจะออกฤทธิ์ได้นาน 4-6 ชั่วโมง พอหมดฤทธิ์ยาก็กลับมามีไข้ได้ใหม่ค่ะการมีเพศสัมพันธ์ไม่ได้ทำให้ไข้ลงหรือกลับมาเป็นไข้ได้ ไม่น่าจะเกี่ยวข้องกันโดยตรงค่ะ ไข้เนื้อขาดดังกล่าวมานั้น ไม่ได้เป็นภาวะที่ทางการแพทย์ยอมรับ อาจจะเกิดจากการกระทบกระแทกระหว่างมีเพศสัมพันธ์ หรือการหักโอกแรงหนัก ทำให้รู้สึกอ่อนเพลีย และปวดเมื่อยตามเนื้อตัว จึงรู้สึกเหมือนมีไข้การดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆหากมีไข้สูงมาก หรือมีอาการร่วมดังที่กล่าวไปเบื้องต้น ควรพบแพทย์เพื่อหาสาเหตุ และรับยาฆ่าเชื้อถ้าจำเป็นค่ะ